
URBROJ:2168-381-26-03
Pula, 20.10.2026.
Na temelju članka 24. Temeljnog kolektivnog ugovora za zaposlenike u javnim službama                      (NN broj 29/24) ravnateljica Doma za starije osobe Alfredo Štiglić, Pula – Casa per anziani Alfredo Štiglić Pola, raspisuje
          JAVNI NATJEČAJ
1. Zdravstveni djelatnik u sustavu socijalne skrbi - Medicinska sestra/tehničar, primalja -                                3 izvršitelja/ice, rad na neodređeno vrijeme, puno radno vrijeme - Rad u Odjelu za demencije na lokaciji Mažuranićeva 10, Pula. Po potrebi rad u Odjelu zdravstvene brige i njege na lokaciji Krležina 33, Pula.
2. Zdravstveni djelatnik u sustavu socijalne skrbi - Medicinska sestra/tehničar, primalja -                                 2 izvršitelja/ice, rad na neodređeno vrijeme, puno radno vrijeme - Rad u  Odjelu  zdravstvene brige i njege na lokaciji Krležina33, Pula. Po potrebi rad u Odjelu za demencije na lokaciji Mažuranićeva 10, Pula.
3. Zdravstveni djelatnik u sustavu socijalne skrbi-Medicinska sestra/Medicinski tehničar, primalja - 4 izvršitelja/ice - rad na određeno vrijeme (zamjena za roditeljski dopust i duže bolovanje), puno radno vrijeme. Rad u Odjelu za demencije na lokaciji Mažuranićeva 10, Pula. Po potrebi rad u Odjelu zdravstvene brige i njege na lokaciji Krležina 33, Pula. 
4. Zdravstveni djelatnik u sustavu socijalne skrbi-Medicinska sestra/Medicinski tehničar, primalja - 1 izvršitelj/ica - rad na određeno vrijeme (zamjena za duže bolovanje), puno radno vrijeme. Rad u  Odjelu  zdravstvene brige i njege na lokaciji Krležina33, Pula. Po potrebi rad u Odjelu za demencije na lokaciji Mažuranićeva 10, Pula.
Uvjeti natječaja pod rednim brojem 1., 2., 3. i 4.:

· srednjoškolsko obrazovanje za medicinske sestru/tehničara, srednjoškolsko obrazovanje za primalje
· položen stručni ispit za zdravstvenog radnika (ne odnosi se na kandidate s završenim petogodišnjim obrazovnim programom koji dostavljaju samo važeće odobrenje za samostalan rad)
· važeće odobrenje za samostalan rad
· poznavanje rada na računalu
· probni rad: 2 mjeseca
5. Njegovatelj - 1 izvršitelj/ica - rad na neodređeno vrijeme, puno radno vrijeme - Rad u Odjelu zdravstvene brige i njege na lokaciji Krležina 33, Pula. Po potrebi rad u Odjelu za demencije na lokaciji Mažuranićeva 10, Pula.
Uvjeti natječaja za radno mjesto pod rednim brojem 5.:

· završeno osnovnoškolsko obrazovanje 

· završen tečaj za njegu (licencirani program osposobljavanja odraslih osoba za obavljanje poslova njegovatelja)
· probni rad: 1 mjesec
6.  Njegovatelj-Gerontodomaćica - 1 izvršitelj/ica - rad na neodređeno vrijeme, puno radno vrijeme puno radno vrijeme. Rad u Odjelu izvaninstitucijske skrbi. Po potrebi rad u Odjelu zdravstvene brige i njege na lokaciji Krležina 33, Pula i u Odjelu za demencije na lokaciji Mažuranićeva 10, Pula.
Uvjeti natječaja za radno mjesto pod rednim brojem  6.:

· završeno osnovnoškolsko obrazovanje 
· završen tečaj za njegu (licencirani program osposobljavanja odraslih osoba za obavljanje poslova njegovatelja i/ili izobrazbu za gerontodomaćicu (licencirani program osposobljavanja odraslih osoba za obavljanje poslova gerontodomaćice).
· probni rad: 1 mjesec

U dokumentaciji za natječaj kandidati su dužni priložiti :  

1. Vlastoručno potpisanu zamolbu sa kontakt podacima (e-mail adresa, broj mobitela ili telefona)

2. Vlastoručno potpisani životopis

3. Važeću osobnu iskaznicu, vojnu iskaznicu ili putovnicu, a u slučaju da ne posjeduje ni jednu od navedenih isprava – domovnicu 
4. Diplomu/svjedodžbu o završenom školovanju tražene spreme, dokaz o položenom stručnom ispitu i važeće odobrenje za samostalan rad  - za radna mjesta pod red.br. 1., 2., 3. i 4.
5. Svjedodžbu o završenoj osnovnoj školi i dokaz o završenom tečaju za njegu (licencirani program osposobljavanja odraslih osoba za obavljanje poslova njegovatelja) - za radno mjesto pod red. br. 5. 
6. Svjedodžbu o završenoj osnovnoj školi i dokaz o završenom tečaju za njegu (licencirani program osposobljavanja odraslih osoba za obavljanje poslova njegovatelja) i/ili završenu izobrazbu za gerontodomaćicu (licencirani program osposobljavanja odraslih osoba za obavljanje poslova gerontodomaćice).  - za radno mjesto pod red. br. 6. 
7. Dokaz o radnom stažu - elektronički zapis radne knjižice Hrvatskog zavoda za mirovinsko osiguranje, ne stariji od 30 dana od dana podnošenja prijave - za sva radna mjesta
8. Uvjerenje nadležnog suda da se protiv kandidata/kandidatkinje ne vodi kazneni postupak ne starije od mjesec dana od dana podnošenja prijave – za sva radna mjesta
Kandidat koji uz prijavu priloži dokumente u kojima osobni podatci nisu istovjetni, dužan je priložiti i dokaz o njihovoj promjeni (npr. vjenčani list i dr.).
Deficitarni kadar ostvaruje prava iz Programa mjera za zadržavanje i privlačenje ljudskih resursa u javnim zdravstvenim ustanovama i domovima za starije osobe kojima je osnivač Istarska županija u 2026. godini. Detalje o pravima koje ostvaruju deficitarni kadrovi možete pronaći na poveznici:
https://www.istra-istria.hr/hr/izdvojene-stranice/program-mjera-za-zadrzavanje-i-privlacenje-ljudskih-resursa-u-jz/
Za dodatna pitanja za Program mjera za zadržavanje i privlačenje ljudskih resursa u javnim zdravstvenim ustanovama i domovima za starije osobe kojima je osnivač Istarska županija u 2026. godini možete poslati upit na mail: adm.referent@dom-alfredo-stiglic.hr 
Kandidati cjelokupnu dokumentaciju dostavljaju u preslici na hrvatskom jeziku, dok će izabrani kandidati biti pozvani da iste dostave u izvorniku ili ovjerenoj preslici. Dostavljena dokumentacija neće se vraćati. Potpunom prijavom smatra se ona koja sadržava sve podatke, kontakt podatke i priloge navedene u natječaju.

Osoba koja nije podnijela pravodobnu ili nepotpunu prijavu ili ne ispunjava formalne uvjete iz natječaja, ne smatra se kandidatom u postupku natječaja i prijave se neće razmatrati.
Napomena: Dokaz da kod pojedinog kandidata/kinje ne postoji zapreka iz članka 261. Zakona o socijalnoj skrbi (NN 18/22, 46/22, 119/22, 71/23, 156/23, 61/25) pribaviti će po službenoj dužnosti i Dom.
Svi kandidati podnošenjem prijave daju svoju suglasnost Domu za starije osobe Alfredo Štiglić Pula, Krležina 33,52100 Pula da u njoj navedene osobne podatke prikuplja, obrađuje i pohranjuje u svrhu zapošljavanja, te da ih može koristiti u svrhu testiranja, sklapanja ugovora, kontaktiranja i objave na  internetskim stranicama i oglasnoj ploči. Sve pristigle prijave biti će zaštićene od pristupa neovlaštenih osoba te pohranjene na sigurno mjesto i čuvane u skladu s uvjetima i rokovima predviđenim zakonskim propisima, aktima i odluka voditelja obrade.

Prava kandidata i postupanje u odnosu na njegove osobne podatke može vidjeti na web stranici Doma
https://www.dom-alfredo-stiglic.hr/skin/1/pdfs/izjava_o_zastiti_osobnih_podataka_1.pdf (Izjava o zaštiti osobnih podataka).
Na natječaj se mogu prijaviti osobe oba spola.
Osobe koje prema posebnim propisima ostvaruju pravo prednosti moraju se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu.

Kandidat/kinja koji/a može ostvariti pravo prednosti kod prijema u javnu službu sukladno članku 102. Zakona o hrvatskim braniteljima iz Domovinskog rata i članova njihovih obitelji 
(NN121/17,98/19,84/21,156/23)https://www.zakon.hr/z/973/zakon-o-hrvatskim-braniteljima-iz-domovinskog-rata-i-%C4%8Dlanovima-njihovih-obitelji , članku 48.f Zakona o zaštiti vojnih i civilnih invalida rata (NN 33/92 do 98/19) https://www.zakon.hr/z/864/zakon-o-za%C5%A1titi-vojnih-i-civilnih-invalida-rata,  članku 9. Zakona o profesionalnoj rehabilitaciji i zapošljavanja osoba s invaliditetom (NN157/13,152/14,39/18,32/20)https://www.zakon.hr/z/493/zakon-o-profesionalnoj-rehabilitaciji-i-zapo%C5%A1ljavanju-osoba-s-invaliditetom, dužan/a se u prijavi na javni natječaj pozvati na to pravo te ima prednost u odnosu na ostale kandidate samo pod jednakim uvjetima.

Kandidat/kinja koji/a se poziva na prednost prilikom zapošljavanja u skladu s člankom 102. Zakona o hrvatskim braniteljima iz Domovinskog rata i članova njihovih obitelji uz prijavu na natječaj dužan/a je priložiti, osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: https://branitelji.gov.hr/zaposljavanje-843/843.
Kandidat/kinja koji/a se poziva na prednost prilikom zapošljavanja u skladu s člankom 9. Zakona o profesionalnoj rehabilitaciji i zapošljavanja osoba s invaliditetom  uz prijavu na natječaj dužan/a je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.
Kandidati koji podnesu pravovremenu i potpunu prijavu i ispunjavaju formalne uvjete iz natječaja mogu biti pozvani na razgovor (intervju) i biti upućeni na psihološko testiranje. 

Poziv na razgovor smatra se zaprimljenim danom objave na mrežnim stranicama Doma, a poziv će se dostaviti i putem elektroničke pošte koju su kandidati naveli u prijavi. 

Za kandidata koji ne pristupi razgovoru, ukoliko se on provode, smatrat će se da je povukao prijavu na natječaj.
Kandidat/kinja koji/a se u prijavi poziva na pravo prednosti pri zapošljavanju po posebnom zakonu, Dom  neće dati prednost pri zapošljavanju ukoliko se po provedenom dodatnom testiranju utvrdi da se kandidat/kinja ne preporuča ili da se izrazito ne preporuča.
Izabrani kandidat/kinja će prije sklapanja ugovora o radu biti upućen na provjeru zdravstvene sposobnosti.

Prijava na natječaj se s dokazima o ispunjavanju uvjeta natječaja mogu predati osobno (radnim danom od ponedjeljka do petka od 08:00 – 15:00 sati (u prizemlju Doma kod Referenta), elektroničkom poštom na adresu: adm.referent@dom-alfredo-stiglic.hr ili dostaviti preporučenom pošiljkom na adresu: Dom za starije osobe Alfredo Štiglić Pula, Krležina 33, 52100 Pula, s naznakom: „Natječaj za zapošljavanje s navođenjem rednog broja radnog mjesta za koje se kandidat prijavljuje   - ne otvaraj“.

Natječaj vrijedi od 21.10.2026. do 31.12.2026. godine, odnosno do popunjena.
O rezultatima natječaja kandidati/kinje će biti obaviješteni putem web-stranice Doma za starije osobe Alfredo Štiglić Pula  https://www.dom-alfredo-stiglic.hr/informacije_zaposljavanje sukladno članku 10. st.1. toč. 10 Zakona o pravu na pristup informacijama (NN broj 25/13, 85/15, 69/22). 
Dom za starije osobe Alfredo Štiglić, Pula pridržava pravo poništenja natječaja, odnosno pravo ne odabrati ni jednog kandidata, bez obveze obrazlaganja svoje odluke i bez ikakve odgovornosti prema kandidatima.

Ravnateljica

________________________

Doris Ivanković, mag.act.soc.
